2017 var et godt år for Thisted Bryghus, der blev hædret med en række priser, men også satte rekord på omsætning og hentede det største overskud i mere end 20 år. Omsætningen steg med fem procent til 45.2 millioner kroner netto og dermed er omsætningen steget med hele 31 procent de seneste fem år. Det skriver bryghuset i en pressemeddelelse. Overskuddet landede på 2,9 millioner kroner efter skat og afskrivninger. - Det er alle investeringer, der er med til at fremtidssikre Thisted Bryghus. Der forbedrer bryghusets effektivitet, forbedrer produktkvaliteten og ikke mindst forbedrer bryghusets konkurrenceevne. Jeg er glad for, vi har betalt investeringerne kontant, og stadigvæk har positiv likviditet til den daglige drift, sagde Bryggeridirektør Aage Svenningsen på årets generalforsamling, der lørdag samlede 1.400 deltagere til ”Den Fjerde Højtid i Thy” i Thyhallen. Overskuddet landede på 2,9 millioner kroner efter skat og afskrivninger. - Det er alle investeringer, der er med til at fremtidssikre Thisted Bryghus. Der forbedrer bryghusets effektivitet, forbedrer produktkvaliteten og ikke mindst forbedrer bryghusets konkurrenceevne. Jeg er glad for, vi har betalt investeringerne kontant, og stadigvæk har positiv likviditet til den daglige drift, sagde Bryggeridirektør Aage Svenningsen på årets generalforsamling, der lørdag samlede 1.400 deltagere til ”Den Fjerde Højtid i Thy” i Thyhallen. Thisted Bryghus og dets 25 medarbejdere har kastet sig over økologiske øl og specialøl, og det har kunne betale sig. - Satsningen på at bruge alternative råvarer i produktionen, samt at vi løbende har udviklet nye produkter, der har været med til at løfte markedet for special øl, der i dag totalt set udgør 15 procent af det samlede ølsalg i Danmark, er baggrunden for den positive udvikling, Thisted Bryghus har gennemgået de seneste år, sagde Aage Svenningsen.

Referat:
Bryghuset har sat rekord på omsætning og hentede det største overskud i mere end 20 år - i det forgange år.